สวัสดีค่ะ ยุกับแฟนมา3ปีแล้วค่ะ ไม่ได้กินยาคุม ประจำเดือนมาไม่ตรงค่ะ บ้างครั้งก้มาเดือนเว้นเดือนค่ะ แฟนหนูกินเหล้าหนักมากค่ะ สูบบุหรี่วันละ2ซอง มันเกี่ยวกับเรื่องมีบุตรอยากหรือป่าวค่ะ ตอนนี้อยากมีบุตรมากค่ะ
สวัสดีค่ะ หากได้มีเพศสัมพันธ์อย่างสม่ำเสมอ เช่น สัปดาห์ละ 2-3 ครั้ง โดยที่ไม่ได้คุมกำเนิดมาเป็นเวลา 3 ปี แล้ว ยังไม่สามารถตั้งครรภ์ได้ ถือว่ามีภาวะมีบุตรยาก ซึ่งหากต้องการที่จะตั้งครรภ์ ก็ควรไปพบแพทย์เพื่อหาสาเหตุค่ะซึ่งสาเหตุอาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจาก การตกไข่ที่ไม่สม่ำเสมอ มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้นส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นดังนั้น ในเบื้องต้น ควรให้แฟนลดหรือเลิกการดื่มเหล้าและสูบบุหรี่ร่วมไปด้วยค่ะ และฝ่ายหญิงก็ควรดูแลร่างกายให้แข็งแรง ทานอาหารที่มีประโยชน์ ออกกำลังกายเป็นประจำ ไม่เครียด รวมถึงไม่ดื่มแอลกอฮอล์ ไม่อยู่ใกล้ผู้ที่สูบบุหรี่ เป็นต้น ส่วนในการไปพบแพทย์เพื่อตรวจนั้น ทั้ง 2 ฝ่ายควรต้องไปพบแพทย์ค่ะ